# name
Inventari i descripció del Fons Personal de M. Asunción Català Poch

# metadata.dc.contributor.author[].value
Universitat de Barcelona. CRAI Biblioteca de Física i Química

# metadata.dc.description.abstract[].value
L'any 2023, el Departament de Física Quàntica i Astrofísica (FQA) de la Universitat de Barcelona va donar el Fons M. Asunción Català Poch al CRAI Biblioteca de Física i Química. El 2024, el departament va ampliar aquest fons amb una segona donació de documents, tant en suport físic com digital.

El fons recull una àmplia selecció de documents vinculats a la trajectòria professional de la Dra. Català Poch, professora universitària d'astronomia, física i matemàtiques, i la primera dona a ocupar un càrrec d'astrònoma professional en una universitat espanyola. La Dra. Català va tenir un paper fonamental en la formació i el suport a les noves generacions d’astrònoms de la UB i va contribuir de manera destacada al projecte Hipparcos (1989–1993) de l'Agència Espacial Europea (ESA).

La major part de la documentació conservada correspon a materials de recerca científica, docència universitària i participació en diverses societats científiques. Entre els documents més rellevants destaquen els relacionats amb la seva tasca d'observació diària de taques i protuberàncies solars des de l'Observatori de la Càtedra d'Astronomia de la Universitat de Barcelona, en col·laboració amb l'Observatorio Astronómico Nacional, en el marc de l'Any Geofísic Internacional.

# metadata.dc.rights[].value
cc-by (c) Universitat de Barcelona. CRAI Biblioteca de Física i Química, 2024

# metadata.dc.source[].value
Inventaris de fons d'arxiu i de col·leccions especials (CRAI-UB)

# metadata.dc.subject.other[].value
Universitat de Barcelona. CRAI Biblioteca de Física i Química

# metadata.dc.title[].value
Inventari i descripció del Fons Personal de M. Asunción Català Poch